ddrg/super_eurlex huggingface dataset:
Úradný vestník L 126 , 22/05/1991 S. 0022 - 0022

Fínske špeciálne vydanie: Kapitola 3 Zväzok 37 S. 0193

Švédske špeciálne vydanie: Kapitola 3 Zväzok 37 S. 0193



Rozhodnutie Komisie z 2. mája 1991, ktorým sa Austrália uznáva za krajinu bez výskytu Erwinia amylovora (Burr.) Winsl. et al. (91/261/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 77/93/EHS z 21. decembra 1976 o ochranných opatreniach proti zavlečeniu organizmov škodlivých pre rastliny alebo rastlinné produkty [1] do spoločenstva, naposledy zmenenú a doplnenú smernicou Komisie 91/27/EHS [2], a najmä na jej prílohu III, časť B (10), keďže podľa ustanovení smernice 77/93/EHS od 16. apríla do 31. októbra v prípade pôvodu na severnej pologuli a od 1. novembra do 15. apríla v prípade pôvodu na južnej pologuli rastliny určitých rodov, iné ako plody a osivo, pochádzajúce z iných krajín alebo regiónov, ako sú tie, ktoré sú uznané za krajiny alebo regióny bez výskytu Erwinia amylovora (Burr.) Winsl. et al., sa nesmú dovážať do určitých členských štátov; keďže z oficiálnych informácií, ktoré poskytla Austrália, vyplýva, že vyššie uvedený škodlivý organizmus sa v tejto krajine nevyskytuje a že táto krajina už dlhodobo dodržiava prísny zákaz dovozu rastlín a rastlinných produktov, ktorými by sa mohol zavliecť tento škodlivý organizmus; keďže preto je možné potvrdiť, že neexistuje žiadne riziko rozširovania vyššie uvedeného škodlivého organizmu; keďže toto rozhodnutie nemá vplyv na žiadne následné zistenia, ktoré by mohli preukázať, že vyššie uvedený škodlivý organizmus sa v tejto krajine vyskytuje; keďže Komisia zabezpečí, aby Austrália každoročne poskytovala všetky technické informácie, ktoré sú potrebné na posúdenie vyššie uvedenej situácie; keďže opatrenia ustanovené v tomto rozhodnutí sú v súlade so stanoviskom Stáleho výboru pre zdravie rastlín, PRIJALA TOTO ROZHODNUTIE: Článok 1 Týmto sa vyhlasuje, že Austrália sa uznáva za krajinu bez výskytu Erwinia amylovora (Burr.) Winsl. et al. Článok 2 Toto rozhodnutie je adresované členským štátom. V Bruseli 2. mája 1991 Za Komisiu Ray Mac Sharry člen Komisie [1] Ú. v. ES L 26, 31.1.1977, s. 20. [2] Ú. v. ES L 16, 22.1.1991, s. 29. --------------------------------------------------
Úradný vestník L 006 , 11/01/1992 S. 0035 - 0035

Fínske špeciálne vydanie: Kapitola 13 Zväzok 22 S. 0003

Švédske špeciálne vydanie: Kapitola 13 Zväzok 22 S. 0003



Rozhodnutie Rady z 19. decembra 1991, ktorým sa odkladá dátum, ku ktorému musia byť uvedené do účinnosti vnútroštátne ustanovenia na uplatňovanie smernice 89/104/EHS o aproximácii právnych predpisov členských štátov o ochranných známkach (92/10/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na prvú smernicu Rady 89/104/EHS z 21. decembra 1988 o aproximácii právnych predpisov členských štátov o ochranných známkach [1] a najmä na jej článok 16 ods. 2, so zreteľom na návrh Komisie, keďže podľa článku 16 ods. 1 smernice 89/104/EHS členské štáty musia uviesť do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 28. decembra 1991; keďže podľa článku 16 ods. 2 uvedenej smernice môže Rada na návrh Komisie kvalifikovanou väčšinou odložiť dátum uvedený v odseku 1 tohto článku najneskôr do 31. decembra 1992; keďže toto výnimočné ustanovenie bolo zahrnuté do uvedenej smernice s cieľom zabezpečiť, ak je to nevyhnutné, aby dátum nadobudnutia účinnosti vnútroštátnych ustanovení na uplatňovanie smernice bol čo možno najviac v súlade s dátumom, od ktorého by bolo možné podávať žiadosti o ochrannú známku spoločenstva; keďže návrh Komisie nariadenia Rady o ochrannej známke spoločenstva [2] nebol ešte prijatý; keďže sa očakáva, že uvedené nariadenie bude prijaté v krátkom čase; keďže sa preto javí primerané odložiť do 31. decembra 1992 dátum uvedený v článku 16 ods. 1 smernice 89/104/EHS tak, aby sa dal ľahšie sledovať vyššie uvedený cieľ; keďže ciele vytýčené na účely dosiahnutia vnútorného trhu sú naďalej rešpektované napriek tomuto odloženiu, PRIJALA TOTO ROZHODNUTIE: Článok 1 Dátum stanovený v článku 16 ods. 1 smernice 89/104/EHS sa nahrádza dátumom 31. december 1992. Článok 2 Toto rozhodnutie je adresované členským štátom. V Bruseli 19. decembra 1991 Za Radu predseda P. Dankert [1] Ú. v. ES L 40, 11.2.1989, s. 1. [2] Ú. v. ES C 351, 31.12.1981, s. 1 a Ú. v. ES C 230, 31.8.1984, s. 1. --------------------------------------------------
Úradný vestník L 071 , 18/03/1992 S. 0029 - 0029



Rozhodnutie Komisie z 9. marca 1992, ktorým sa mení a dopĺňa rozhodnutie Komisie 92/160/EHS, ktorým sa ustanovuje regionalizácia niektorých tretích krajín pre dovoz zvierat čeľade koňovitých (92/161/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 90/426/EHS z 26. júna 1990 o veterinárnych podmienkach zvierat čeľade koňovitých pri ich preprave a dovoze z tretích krajín [1], v znení smernice 91/496/EHS [2], a najmä na jej článok 13 ods. 2, keďže rozhodnutím Rady 79/542/EHS [3], naposledy zmeneným a doplneným rozhodnutím Komisie 92/160/EHS [4], bol ustanovený zoznam tretích krajín, z ktorých členské štáty povoľujú dovoz hovädzieho dobytka, ošípaných, zvierat čeľade koňovitých a čerstvého mäsa, vrátane mäsových výrobkov; keďže rozhodnutím Komisie 92/160/EHS bola ustanovená regionalizácia niektorých tretích krajín zaradených do uvedeného zoznamu pre dovoz zvierat čeľade koňovitých; keďže niektoré časti územia Ruska spĺňajú požadované podmienky; keďže je preto primerané doplniť Rusko do prílohy k rozhodnutiu 92/160/EHS; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Do prílohy k rozhodnutiu 92/160/EHS sa dopĺňa: "Rusko územia západne od Uralu ." Článok 2 Toto rozhodnutie je adresované členským štátom. V Bruseli 9. marca 1992 Za Komisiu Ray Mac Sharry člen Komisie [1] Ú. v. ES L 224, 18.8.1990, s. 42. [2] Ú. v. ES L 268, 24.9.1991, s. 56. [3] Ú. v. ES L 146, 14.6.1979, s. 15. [4] Ú. v. ES L 71, 18.3.1992, s. 27. --------------------------------------------------
Úradný vestník L 094 , 08/04/1992 S. 0001 - 0001



Rozhodnutie Rady zo 16. marca 1992 o uzatvorení Rámcovej dohody o spolupráci medzi Európskym hospodárskym spoločenstvom a Uruguajskou východnou republikou (92/205/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej články 113 a 235, so zreteľom na návrh Komisie [1], so zreteľom na stanovisko Európskeho parlamentu [2], keďže Spoločenstvo by malo na dosiahnutie svojich cieľov, ktoré sa týkajú vonkajších hospodárskych vzťahov, schváliť Rámcovú dohodu o spolupráci medzi Európskym hospodárskym spoločenstvom a Uruguajskou východnou republikou, ROZHODLA TAKTO: Článok 1 Týmto sa v mene Spoločenstva schvaľuje dohoda medzi Európskym hospodárskym spoločenstvom a Uruguajskou východnou republikou. Text dohody je pripojený k tomuto rozhodnutiu. Článok 2 Predseda Rady predloží oznámenie ustanovené v článku 25 dohody [3]. Článok 3 Komisia za pomoci predstaviteľov členských štátov zastupuje Spoločenstvo v rámci Spoločného výboru ustanoveného článkom 21 dohody. Článok 4 Toto nariadenie sa uverejní v Úradnom vestníku Európskych spoločenstiev a nadobúda účinnosť v deň jeho uverejnenia. V Bruseli 16. marca 1992 Za Radu predseda Jorge Braga De Macedo [1] Ú. v. EÚ C 228, 3.9.1991, s. 20. [2] Stanovisko poskytnuté 14. februára 1992 (zatiaľ neuverejnené v úradnom vestníku). [3] Generálny sekretariát Rady uverejní dátum nadobudnutia platnosti dohody v Úradnom vestníku Európskych spoločenstiev. --------------------------------------------------
Úradný vestník L 195 , 14/07/1992 S. 0025 - 0026

Fínske špeciálne vydanie: Kapitola 3 Zväzok 43 S. 0088

Švédske špeciálne vydanie: Kapitola 3 Zväzok 43 S. 0088



Rozhodnutie Komisie z 24. júna 1992, ktorým sa mení a dopĺňa príloha III k smernici Rady 90/539/EHS o veterinárnych podmienkach, ktorými sa upravuje obchodovanie s hydinou a násadovými vajcami v rámci spoločenstva a ich dovoz z tretích krajín, pokiaľ ide o podmienky vakcinácie hydiny (92/369/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 90/539/EHS z 15. októbra 1990 o veterinárnych podmienkach, ktorými sa upravuje obchodovanie s hydinou a násadovými vajcami v rámci spoločenstva a ich dovoz z tretích krajín [1], naposledy zmenenú a doplnenú smernicou 91/496/EHS [2], a najmä na jej článok 34, keďže príloha III k smernici 90/539/EHS v súčasnosti požaduje, aby najmä hydina určená na obchodovanie v rámci spoločenstva bola vakcinovaná vakcínami, ktoré spĺňajú požiadavky Európskeho liekopisu; keďže pre mnohé vakcíny pre hydinu používané v súčasnosti v členských štátoch nie sú monografie Európskeho liekopisu k dispozícii; keďže je žiaduce zmeniť a doplniť uvedenú prílohu, tak aby bolo dovolené používanie vakcín, ktoré nie sú nevyhnutne predmetom monografií Európskeho liekopisu; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príloha III k smernici 90/539/EHS sa nahrádza prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli 24. júna 1992 Za Komisiu Ray Mac Sharry člen Komisie [1] Ú. v. ES L 303, 31.10.1990, s. 6. [2] Ú. v. ES L 268, 24.9.1991, s. 56. -------------------------------------------------- PRÍLOHA " PRÍLOHA III PODMIENKY VAKCINÁCIE HYDINY 1. Vakcíny používané na vakcináciu hydiny alebo kŕdľov produkujúcich násadové vajcia musia mať marketingové povolenie vydané príslušným orgánom toho členského štátu, v ktorom sa vakcína používa. 2. Kritériá používania vakcín proti pseudomoru hydiny v rámci programov bežnej vakcinácie môže stanoviť Komisia. " --------------------------------------------------
Úradný vestník L 219 , 04/08/1992 S. 0056 - 0056

Fínske špeciálne vydanie: Kapitola 11 Zväzok 19 S. 0246

Švédske špeciálne vydanie: Kapitola 11 Zväzok 19 S. 0246



Rozhodnutie Rady z 20. júla 1992, ktoré sa týka uzatvorenia Medzinárodnej dohody o prírodnom kaučuku z roku 1987 (92/396/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej články 113 a 116, so zreteľom na návrh Komisie, keďže Medzinárodná dohoda o prírodnom kaučuku z roku 1987, dojednaná v súvislosti s integrovaným programom pre komodity [rezolúcia 93 (IV) prijatá na štvrtej konferencii OSN o obchode a rozvoji], dočasne nadobudla účinnosť 29. decembra 1988; keďže spoločenstvo a väčšina jeho členských štátov 22. decembra 1988 oznámili, že uvedenú dohodu budú dočasne uplatňovať; keďže cieľom Medzinárodnej dohody o prírodnom kaučuku z roku 1987 je okrem iného prispievať k stabilizácii ceny prírodného kaučuku bez narušenia dlhodobého vývoja trhu a dosiahnuť vyvážený rast ponuky a dopytu po tomto produkte; keďže s cieľom umožniť členom, ktorí dohodu uplatňujú dočasne, ratifikovať, prijať alebo schváliť túto dohodu, predĺžila Medzinárodná Rada pre prírodný kaučuk lehotu na uloženie takýchto listín do 31. decembra 1992; keďže všetky členské štáty dali najavo svoj úmysel uplatňovať túto dohodu; keďže táto dohoda by sa mala schváliť; keďže spoločenstvo a jeho členské štáty by mali svoje prijatie tejto dohody oznámiť generálnemu tajomníkovi Organizácie spojených národov súčasne, ROZHODLA TAKTO: Článok 1 Medzinárodná dohoda o prírodnom kaučuku z roku 1987 sa týmto schvaľuje v mene Európskeho hospodárskeho spoločenstva. Európske hospodárske spoločenstvo a jeho členské štáty najneskôr do 31. decembra 1992 súčasne uložia ratifikačné listiny, listiny o prijatí alebo schvaľovacie listiny u generálneho tajomníka Organizácie spojených národov. Text dohody je pripojený k rozhodnutiu 88/107/EHS [1]. Článok 2 Predseda Rady sa týmto oprávňuje určiť osoby splnomocnené na uloženie schvaľovacej listiny v mene spoločenstva. V Bruseli 20. júla 1992 Za Radu predseda D. Hurd [1] Ú. v. ES L 58, 3.3.1988, s. 18. --------------------------------------------------
Úradný vestník L 247 , 27/08/1992 S. 0010 - 0036

Fínske špeciálne vydanie: Kapitola 15 Zväzok 11 S. 0177

Švédske špeciálne vydanie: Kapitola 15 Zväzok 11 S. 0177



Rozhodnutie Komisie z 27. júla 1992 o dotazníkoch týkajúcich sa smerníc v odvetví vody (92/446/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 76/464/EHS zo 4. mája 1976 o znečistení spôsobenom určitými nebezpečnými látkami vypúšťanými do vodného prostredia spoločenstva [1] a na smernicu 91/692/EHS z 23. decembra 1991 o štandardizácii a racionalizácii správ o vykonávaní určitých smerníc týkajúcich sa životného prostredia [2], najmä na článok 13 ods. 1 tejto smernice, ako aj na príslušné ustanovenia ostatných smerníc uvedených v prílohe I smernice 91/692/EHS, so zreteľom na smernicu Rady 75/440/EHS zo 16. júna 1975 týkajúcu sa požadovanej kvality povrchových vôd určených na odber pitnej vody v členských štátoch [3], naposledy zmenenú a doplnenú smernicou 91/692/EHS, najmä na jej článok 9 písm. a), so zreteľom na smernicu Rady 80/778/EHS z 15. júla 1980 o kvalite vôd pre ľudskú spotrebu [4], naposledy zmenenú a doplnenú smernicou 91/692/EHS, najmä na jej článok 17 písm. a), so zreteľom na smernicu Rady 76/160/EHS z 8. decembra 1975 o kvalite vody určenej na kúpanie [5], naposledy zmenenú a doplnenú smernicou 91/692/EHS, najmä na jej článok 13, keďže sa vyžaduje, aby členské štáty vypracovali správu o vykonávaní určitých smerníc spoločenstva na základe dotazníkov a osnov vypracovaných Komisiou; keďže Komisia má vypracovať dotazníky alebo osnovy podľa článku 6 smernice 91/692/EHS za pomoci výboru zloženého zo zástupcov členských štátov a predsedať mu budú zástupcovia Komisie; keďže opatrenia predpokladané týmto rozhodnutím sú v súlade so stanoviskom uvedeného výboru alebo doteraz k nemu výbor nezaujal stanovisko v lehote stanovenej jeho predsedom, PRIJALA TOTO ROZHODNUTIE: Článok 1 Týmto sa prijímajú dotazníky nachádzajúce sa v prílohe. Článok 2 Toto rozhodnutie je adresované členským štátom. V Bruseli 27. júla 1992 Za Komisiu Karel Van Miert člen Komisie [1] Ú. v. ES L 129, 18.5.1976, s. 23. [2] Ú. v. ES L 377, 31.12.1991, s. 48. [3] Ú. v. ES L 194, 25.7.1975, s. 26. [4] Ú. v. ES L 229, 30.8.1980, s. 11. [5] Ú. v. ES L 31, 5.2.1976, s. 1. -------------------------------------------------- PRÍLOHA Pozri rozhodnutie Komisie 95/337/ES (Ú. v. ES L 200, 24.8.1995, s. 1-34). --------------------------------------------------
Úradný vestník L 343 , 25/11/1992 S. 0001 - 0001



Rozhodnutie Rady z 26. októbra 1992, o uzavretí Dohody medzi Európskym hospodárskym spoločenstvom a Albánskou republikou o obchode a o obchodnej a hospodárskej spolupráci (92/535/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej články 113 a 235, so zreteľom na návrh Komisie, so zreteľom na stanovisko Európskeho parlamentu [1], keďže je s cieľom dosiahnutia cieľov spoločenstva v oblasti vonkajších vzťahov nevyhnutné uzavretie Dohody medzi Európskym hospodárskym spoločenstvom a Albánskou republikou o obchode a o obchodnej a hospodárskej spolupráci, ROZHODLA TAKTO: Článok 1 Dohoda medzi Európskym hospodárskym spoločenstvom a Albánskou republikou o obchode a o obchodnej a hospodárskej spolupráci sa týmto schvaľuje v mene spoločenstva. Text dohody je priložený k tomuto rozhodnutiu. Článok 2 Predseda Rady vydá oznámenie stanovené v článku 21 dohody [2]. Článok 3 Komisia, s pomocou zástupcov členských štátov, bude zastupovať spoločenstvo v spoločnom výbore stanovenom v článku 18 dohody. V Luxemburgu 26. októbra 1992 Za Radu predseda J. Gummer [1] Ú. v. ES C 284, 2.11.1992. [2] Ú. v. ES L 343, 25.11.1992, s. 10. --------------------------------------------------
Úradný vestník L 313 , 30/10/1992 S. 0071 - 0071



Rozhodnutie Rady z 19. októbra 1992 o uzatvorení Rámcovej dohody o spolupráci medzi Európskym hospodárskym spoločenstvom a Paraguajskou republikou (92/509/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej články 113 a 235, so zreteľom na návrh Komisie [1], so zreteľom na stanovisko Európskeho parlamentu [2], keďže Spoločenstvo by malo na dosiahnutie svojich cieľov v oblasti vonkajších hospodárskych vzťahov schváliť Rámcovú dohodu o obchodnej a hospodárskej spolupráci medzi Európskym spoločenstvom a Paraguajskou republikou, ROZHODLA TAKTO: Článok 1 Týmto sa v mene Spoločenstva schvaľuje Rámcová dohoda o obchodnej a hospodárskej spolupráci medzi Európskym hospodárskym spoločenstvom a Paraguajskou republikou. Text dohody je pripojený k tomuto rozhodnutiu. Článok 2 Predseda Rady predloží oznámenie ustanovené v článku 25 dohody [3]. Článok 3 Komisia za pomoci predstaviteľov členských štátov zastupuje Spoločenstvo v rámci Spoločného výboru ustanoveného článkom 21 dohody. Článok 4 Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskych spoločenstiev. V Luxemburgu 19. októbra 1992 Za Radu predseda D. Curry [1] Ú. v. ES L 309, 29.11.1991, s. 6. [2] Ú. v. ES L 150, 15.6.1992, s. 363. [3] Pozri stranu 82 tohto úradného vestníka. --------------------------------------------------
Úradný vestník L 293 , 09/10/1992 S. 0018 - 0018

Fínske špeciálne vydanie: Kapitola 11 Zväzok 20 S. 0022

Švédske špeciálne vydanie: Kapitola 11 Zväzok 20 S. 0022



Rozhodnutie Rady z 5. októbra 1992 o uzavretí medzinárodnej dohody o jute a výrobkoch z juty, 1989 (92/489/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113 a 116, so zreteľom na návrh Komisie, keďže na základe rozhodnutia 91/51/EHS [1], spoločenstvo a jeho členské štáty podpísali Medzinárodnú dohodu o jute a jutových výrobkoch, 1989 a s výnimkou Portugalska, oznámili uplatňovanie až do dokončenia medzinárodného postupu požadovaného na jeho schválenie; keďže požadovaný počet vlád a percento dovozu siete osobitne uvedené v článku 40 ods. 1 pre konečné nadobudnutie účinnosti zmluvy sa teraz rozšírilo; keďže všetky členské štáty naznačili ochotu dohodu schváliť; keďže spoločenstvo a členské štáty by mali teraz dohodu schváliť, konajúc súčasne, oznámia generálnemu tajomníkovi Spojených národov schválenie dohody, ROZHODLA TAKTO: Článok 1 Týmto sa v mene spoločenstva schvaľuje Medzinárodná dohodu o jute a výrobkoch z juty, 1989. Konajúc súčasne, spoločenstvo a členské štáty, na základe dokončenia požadovaných medzinárodných postupov, oznámia generálnemu tajomníkovi Organizácie Spojených národov,ako dovozcovia, schválenie Medzinárodnej dohody o jute a výrobkoch z juty, 1989, v súlade s článkom 37. Text dohody je pripojený k rozhodnutiu 91/51/EHS. Článok 2 Týmto sa predseda Rady v mene spoločenstva poveruje určiť osobu splnomocnenú na uloženie schvaľovacích listín. V Luxemburgu 5. októbra 1992 Za Radu predseda T. Garel-Jones [1] Ú. v. ES L 29, 4.2.1991, s. 1 --------------------------------------------------
Úradný vestník L 332 , 18/11/1992 S. 0022 - 0024

Fínske špeciálne vydanie: Kapitola 3 Zväzok 46 S. 0007

Švédske špeciálne vydanie: Kapitola 3 Zväzok 46 S. 0007



Rozhodnutie Komisie zo 4. novembra 1992 ustanovujúce vzor osvedčenia uvedeného v článku 7 ods. 1 smernice Rady 91/496/EHS (92/527/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 91/496/EHS z 15. júla 1991, ustanovujúcu normy administratívnej organizácie veterinárnych kontrol zvierat, ktoré vstupujú do spoločenstva z tretích krajín a ktorá mení a dopĺňa smernice 89/662/EHS, 90/425/EHS a 90/675/EHS [1], naposledy zmenené a doplnené rozhodnutím 92/438/EHS [2], najmä na jej článok 7 ods. 1, keďže úradný veterinár na kontrolnom stanovisku na hraniciach musí po dokončení veterinárnych kontrol vystaviť osvedčenie preukazujúce, že tieto kontroly sa uskutočnili k jeho spokojnosti; keďže toto osvedčenie musí tiež presne určovať druh vzoriek, ktoré boli odobraté, a výsledky všetkých laboratórnych testov alebo údaj, kedy sa tieto výsledky očakávajú; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Osvedčenie ustanovené v druhej zarážke článku 7 ods. 1 smernice 91/496/EHS musí byť vyhotovené v súlade so vzorom uvedeným v prílohe. Osvedčenie sa musí pozostávať iba z jedného listu papiera. Článok 2 Toto rozhodnutie je adresované členským štátom. V Bruseli 4. novembra 1992 Za Komisiu Ray Mac Sharry člen Komisie [1] Ú. v. ES L 268, 24.9.1991, s. 56. [2] Ú. v. ES L 243, 25.8.1992, s. 27. -------------------------------------------------- PRÍLOHA +++++ TIFF +++++ +++++ TIFF +++++ --------------------------------------------------
Official Journal L 312 , 29/10/1992 P. 0036 - 0037

Finnish special edition: Chapter 3 Volume 45 P. 0140

Swedish special edition: Chapter 3 Volume 45 P. 0140



ROZHODNUTIE KOMISIE z 20. októbra 1992, ktorým sa mení a dopĺňa rozhodnutie 91/516/EHS, ktorým sa ustanovuje zoznam prísad, ktorých používanie v kŕmnych zmesiach je zakázané (92/508/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 79/373/EHS z 2. apríla 1979 o obchodovaní s kŕmnymi zmesami1, naposledy zmenenú a doplnenú smernicou 91/681/EHS2, najmä na jej článok 10 písm. c), keďže rozhodnutím Komisie 91/516 sa ustanovuje zoznam prísad, ktorých používanie v kŕmnych zmesiach je zakázané3; keďže je potrebné presnejšie definovať určité výrobky; keďže je účelné dokončiť zoznam s cieľom zakázať používanie pevného mestského odpadu, neupraveného odpadu zo stravovacích zariadení, ako aj obalov a častí obalov výrobkov, ktoré sú súčasťou kŕmnych zmesí pochádzajúcich z poľnohospodárskeho a potravinárskeho priemyslu; keďže pojem "odpad" by mal mať na účely tohto rozhodnutia význam podľa definície v smernici Rady 75/442/EHS z 15. júla 1975 o odpadoch4, naposledy zmenenej a doplnenej smernicou 91/692/EHS5; keďže opatrenia ustanovené v tomto rozhodnutí sú v súlade so stanoviskom Stáleho výboru pre krmivá, PRIJALA TOTO ROZHODNUTIE: Článok 1 Príloha k rozhodnutiu 91/516/EHS sa týmto mení a dopĺňa tak, ako je ustanovené v prílohe k tomuto rozhodnutiu. Článok 2 Toto rozhodnutie sa bude uplatňovať od 1. októbra 1993. Článok 3 Toto rozhodnutie je adresované členským štátom. V Bruseli 20. októbra 1992. Za Komisiu Ray MAC SHARRY člen Komisie 1 Ú. v. ES L 86, 6.4.1979, s.30. 2 Ú. v. ES L 376, 31.12.1991, s.20. 3 Ú. v. ES L 281, 9.10.1991, s.23. 4 Ú. v. ES L 194, 25.7.1975, s.47.l 5 Ú. v. ES L 377. 31.12.1991, s. 48.
Úradný vestník L 404 , 31/12/1992 S. 0026 - 0026

Fínske špeciálne vydanie: Kapitola 11 Zväzok 20 S. 0128

Švédske špeciálne vydanie: Kapitola 11 Zväzok 20 S. 0128



Rozhodnutie Rady zo 14. decembra 1992 o uzatvorení Dohody o obchode a spolupráci medzi Európskym hospodárskym spoločenstvom a Macaom (92/605/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej články 113 a 235, so zreteľom na návrh Komisie, so zreteľom na stanovisko Európskeho parlamentu [1], keďže Dohoda o obchode a spolupráci medzi Európskym hospodárskym spoločenstvom a Macaom by sa mala schváliť, ROZHODLA TAKTO: Článok 1 Týmto sa v mene spoločenstva schvaľuje Dohoda o obchode a spolupráci medzi Európskym hospodárskym spoločenstvom a Macaom. Text dohody je pripojený k tomuto rozhodnutiu. Článok 2 Predseda Rady predloží oznámenie ustanovené v článku 19 dohody [2]. Článok 3 Komisia za pomoci predstaviteľov členských štátov zastupuje spoločenstvo v rámci Spoločného výboru ustanoveného článkom 16 dohody. Článok 4 Toto rozhodnutie sa uverejní v Úradnom vestníku Európskych spoločenstiev. V Luxemburgu 14. decembra 1992 Za Radu predseda N. Lamont [1] Ú. v. ES C 337, 21.12.1992 [2] Pozri stranu 32 tohto úradného vestníka. --------------------------------------------------